
NOVO MESTO

Ko dan se konča in ustavi se čas,

ko se znoči …

Ljudem srce se umiri, ko vsi odidejo spat,

jih ljubezen varuje v temi.

Takrat ozrem se v nebo,

zvezdno streho nad seboj.

Ko jutro sonce prebudi in obzorje zardi,

se meglica dvigne v zrak …

Takrat zagledaš gručo hiš, nad njimi cerkev se blešči,

kot na prestolu sam večni sedi.

Takrat vprašam se jaz,

ali odidem kdaj od tod.

Novo mesto, Novo mesto …

Čez dan ljudi mrgoli, vsi vedno nekam hite,

čas hitro beži …

Kmalu spet dan se konča in ustavi se čas,

ljudem srce se umiri.

Mir zajel bo srca

in življenje spet se konča.

Novo mesto, Novo mesto …

